รัฐบังคับ 3 มาตรการประหยัดพลังงาน
ประชาไท -- 12 ก.ค.48 ครม. เห็นชอบกับมาตรการบังคับเพื่อการแก้ไขปัญหาด้านพลังงานของประเทศ 3 มาตรการบังคับเพื่อประหยัดพลังงาน ได้แก่ ให้ปิดปั๊มน้ำมันปิดไฟป้ายโฆษณาตั้งแต่ 4 ทุ่ม และห้ามหน่วยราชการเบิกจ่ายค่าน้ำมันเบนซินถ้าหากรถนั้นสามารถใช้แก๊สโซฮอล์ได้ ทั้งนี้ กระทรวงพลังงานได้เปิดเผยรายละเอียดของมาตการดังกล่าวว่า การปิดสถานีบริการน้ำมันห้ามจำหน่ายเชื้อเพลิงทุกชนิด ตั้งแต่ระหว่างเวลา 22.00-05.00น. โดยยกเว้นบริเวณถนนสายหลัก สถานีบริการ NGV และสถานีบริการอากาศยาน โดยจะมีผลบังคับใช้ตั้งแต่วันที่ 15 ก.ค.เป็นต้นไป สำหรับการกำหนดเวลาใช้ไฟฟ้าในป้ายโฆษณาสินค้า/บริการ/ประดับสถานที่ทำธุรกิจต่างๆ ที่มีขนาดตั้งแต่ 32 ตร.ม. และสูงจากพื้นไม่น้อยกว่า 4 ม. ขึ้นไป และใช้ไฟอย่างต่ำ 1000 วัตต์ ให้ใช้ไฟฟ้าได้ระหว่างเวลา 19.00-22.00น. ตั้งแต่วันที่ 1 ส.ค. 2548 นอกจากนี้ มาตรการห้ามหน่วยงานของรัฐเบิกจ่ายค่าน้ำมันเบนซินตามหลักเกณฑ์ของกระทรวงการคลัง หากว่ารถนั้นสามารถใช้น้ำมันแก๊สโซฮอล์ได้ก็ให้เติมแก๊สโซฮอล์แทนน้ำมันเบนซินเท่านั้น จึงจะสามารถเบิกจ่ายค่ำน้ำมันเชื้อเพลิงได้ เว้นแต่ไม่สามารถหาสถานีบริการน้ำมันแก๊สโซฮอล์หรือใช้รถยนต์รุ่นเก่าที่ผลิตก่อนปี 2538 ซึ่งใช้แก๊สโซฮอล์ไม่ได้ ขณะเดียวกันนายเชิดพงษ์ สิริวิชช์ ปลัดกระทรวงพลังงาน กล่าวเพิ่มเติมในเรื่องนี้ว่า ทั้ง 3 มาตรการรวมกันก็จะสามารถประหยัดได้ถึง 6.8 พันล้านบาท โดยต้องดูรายละเอียดว่าผลที่ชาวบ้านได้รับหลังประหยัดไฟมีมูลค่ามากกว่าหรือไม่ สำหรับนักตีกอล์ฟชาวต่างประเทศ ต้องเปรียบเทียบว่าการประหยัดกับค่าใช้จ่ายที่จะเสียไปมันคุ้มกันหรือไม่ นายเชิดพงษ์ กล่าวต่อไปว่า มาตรการต่างๆ นั้นเดิมเป็นการเพียงขอความร่วมมือให้ช่วยประหยัดพลังงาน แต่ต่อไปนี้จะเป็นการบังคับ โดยเฉพาะในการเปิดไฟป้ายโฆษณาและการเติมก๊าซธรรมชาติหรือNGV แทนน้ำมัน เป็นต้น 
ประชาไท -- 12 ก.ค.48 ครม. เห็นชอบกับมาตรการบังคับเพื่อการแก้ไขปัญหาด้านพลังงานของประเทศ 3 มาตรการบังคับเพื่อประหยัดพลังงาน ได้แก่ ให้ปิดปั๊มน้ำมันปิดไฟป้ายโฆษณาตั้งแต่ 4 ทุ่ม